Document ID: /roh_data/filtered/fineweb-2-filterrobots_roh.jsonl.gz/57747

Mardi saira suenter las 10 èn parts da la vischnanca da Trun stadas per bunamain in'ura senza forza electrica. Quai ha communitgà la Repower. En tut sajan radund 400 chasadas stadas pertutgadas da l'incap. La raschun da l'interrupziun saja stà in chametg.
Il cumenzament da zercladur è la Lumnezia stada in'ura e mesa senza electricitad pervi d'in cirquit curt ed il cumenzament da matg hai tutgà la part sura da la Surselva per trais uras. Lezza giada è in defect tecnic stà la raschun.